મનસ્વીએ બે-ત્રણ જણને પૂછી પણ જોયું, ’મારા પપ્પાને તમે જોયા?’ કોઈએ પૂછ્યું ખરું, ’બેટા, તારા પપ્પાનું નામ શું છે? તું ક્યાં રહે છે?’ મનસ્વીના માસૂમ મન પર ત્યારે વિચારોનું વંટોળ પાછું ચાલ્યું, પપ્પાનું નામ… પપ્પાને તો હું પપ્પા જ કહું છું અને ત્યાં જ મનસ્વીને મમ્મીની એક સલાહ પણ યાદ આવી ગઈ જે દર વખતે મમ્મી મનસ્વીને સ્કૂલ જતા પહેલા કહેતી, ’માનુ, બહાર અજાણ્યા લોકો સાથે બહુ વાત નહીં કરવાની..’ વળી બગીચો મનસ્વીના ઘરથી બહુ નજીક, એટલે મનસ્વી જાતે જ રડતાં રડતાં ઘરે પહોચી ગઈ.